עמיהוד גלעד

עמיהוד גלעד (נולד בינואר 1947) הוא פילוסוף ישראלי ופרופסור מן המניין (אמריטוס) בחוג לפילוסופיה באוניברסיטת חיפה. נולד לברכה לבית קרסני ולמרדכי סיגלר (לימים גלעד) וגדל בשכונת קריית משה בירושלים. למד בבית הספר העממי בית הכרם ובבית הספר התיכון ליד האוניברסיטה במגמה הביולוגית. שירת בצבא כספרן במכללה לביטחון לאומי. החל ללמוד פילוסופיה וספרות עברית באוניברסיטה העברית בירושלים, המשיך בלימודי פילוסופיה והיה לתלמידו של נתן רוטנשטרייך. את התואר הראשון והשני סיים בהצטיינות באוניברסיטה העברית בירושלים וגם את הדוקטורט, אותו סיים בשנת 1980 בנושא תורת שפינוזה. בין השנים 1988 ל-1993 כיהן כראש החוג לפילוסופיה באוניברסיטת חיפה. בשנת 2003 מונה לפרופסור מן המניין. בתחילת דרכו האקדמית חקר את הפילוסופיה החדשה המוקדמת ופרסם מחקרים על תורותיהם של אפלטון, שפינוזה וקאנט (באנגלית ובעברית). ולאחר מכן המשיך לחקור את הדיאלוגים של אפלטון ופרסם ספר באנגלית על משמעותה הפילוסופית של כתיבתו הספרותית של אפלטון. באמצע שנות התשעים החל לגבש תורה פילוסופית מטאפיזית עצמאית הקרויה פאננמנטאליזם. שמה מורכב משתי מילים יווניות: פאן - כל, אן - בתוך, ומנטליזם - רוחניות. תורה זו עוסקת בקיומן של אפשרויות טהורות ויש לה השלכות בעיקר בתחומי פילוסופיה אלו: מטפיזיקה (תוך פיתוח גישה חדשה לבעיה הפסיכופיזית) פסיכולוגיה פילוסופית (בעיקר של הפסיכואנליזה) פילוסופיה של המדע (בעיקר פיזיקה, כימיה וביולוגיה) פילוסופיה של הספרות והמוסר. את התורה הציג ופיתח בכמה ספרים ומאמרים שפרסם באנגלית, וכן מבוא עברי לפאננמנטליזם שנקרא "אהבה ואפשרויות טהורות אחרות" (בהוצאת נהר ספרים). פרסם שתי נובלות וסיפורים קצרים אחדים. היה נשוי לרות לבית בנדל במשך שלושים ושש שנים (נפטרה ביום 24 במאי 2018), ומנשואיו הקודמים - אב לבן ולבת וסב לארבע נכדות ושני נכדים. דרכה של תורת-שפינוזה לשיטה פילוסופית, מוסד ביאליק, 1986 אהבה ואפשרויות טהורות אחרות : מבוא עברי לפאננמנטליזם, נהר ספרים, 2005, עורך: ראובן מירן The Platonic odyssey : a Philosophical-Literary inquiry into the Phaedo, Amsterdam : Rodopi, 1994 Saving possibilities : a study in philosophical psychology, Amsterdam : Rodopi, 1999 Singularity and other possibilities : panenmentalist novelties, Amsterdam : Rodopi, 2003 Necessity and truthful fictions : panenmentalist observations, Amsterdam : Rodopi, 2009 The privacy of the psychical, Amsterdam: Rodopi, 2011 A panenmentalist philosophy of literature, or how does actual reality imitate pure possibilities? Newcastle upon Tyne: Cambridge Scholars Publishing, 2019 The Panenmentalist Philosophy of Science: From the Recognition of Individual Pure Possibilities to Actual Discoveries. Cham: Springer Nature, Synthese Library vol. 424, March 2020 A Rose Armed with Thorns: Spinoza’s Philosophy Under a Novel Lens. Cham: Springer Nature, August 2020 Restless Reason and Other Variations on Kantian Themes. Cham: Springer Nature, 2022 מכיתות. נהר ספרים, 2009, נובלה הקולות. כרמל. 2016. נובלה דף אישי באתר אוניברסיטת חיפה עמיהוד גלעד, ב"לקסיקון הספרות העברית החדשה" מה עושה פילוסוף שאינו מוצא לו בית בקרב הגותם של קודמיו?, באנציקלופדיה ynet פאננמנטליזם - דרך חדשה בפילוסופיה, מראיין ד"ר חגי כנען, באתר הערוץ האקדמי סדרת הרצאות בפילוסופיה חדשה מוקדמת: מדקרט עד קאנט, סרטון באתר יוטיוב בסדרה בת 21 הרצאות מטעם אוניברסיטת חיפה. עמיהוד גלעד (1947-), דף שער בספרייה הלאומית עמיהוד גלעד, בלקסיקון הספרות העברית החדשה https://www.youtube.com/watch?v=guSMR7GNYMw&list=PLtX8ZCcA-Vapy7GZX9lSUWUtZPJDUwR_i